*Projekts*

LATVIJAS REPUBLIKAS MINISTRU KABINETS

2014.gada Noteikumi Nr.

Rīgā (prot. Nr. .§)

Grozījumi Ministru kabineta 2014.gada 1.jūlija noteikumos Nr.371 „Kārtība, kādā valsts finansē pirmsskolas izglītības programmas bērniem no piecu gadu vecuma līdz pamatizglītības ieguves uzsākšanai un pamatizglītības un vispārējās vidējās izglītības programmas, kuras īsteno privātās izglītības iestādes”

Izdoti saskaņā ar Izglītības likuma 14.panta 3.punktu un

Vispārējās izglītības likuma 4.panta 3.3 punktu

Izdarīt Ministru kabineta 2014.gada 1.jūlija noteikumos Nr.371 „Kārtība, kādā valsts finansē pirmsskolas izglītības programmas bērniem no piecu gadu vecuma līdz pamatizglītības ieguves uzsākšanai un pamatizglītības un vispārējās vidējās izglītības programmas, kuras īsteno privātās izglītības iestādes” (Latvijas Vēstnesis, 2014, 133.nr.) šādus grozījumus:

1. Papildināt noteikumus ar 2.1 punktu šādā redakcijā:

“2.1 Pedagogu darba samaksas noteikumos noteiktajām pedagogu profesionālās darbības kvalitātes piemaksām nepieciešamo dotāciju izglītības iestāde saņem, ja tā papildu šo noteikumu 2.punktā noteiktajam līdz attiecīgā gada 31.maijam un 5.septembrim ir iesniegusi Izglītības un zinātnes ministrijā vai attiecīgā nozares ministrijā informāciju par tādu valsts finansēto pedagogu mēneša darba algas likmju skaitu attiecīgā gada 27.maijā un 1.septembrī, kuri ieguvuši 3., 4. un 5.kvalitātes pakāpi.

2. Izteikt 4.punktu šādā redakcijā:

“4. Izglītības un zinātnes ministrija vai attiecīgā nozares ministrija nosaka dotāciju periodam no attiecīgā gada 1.septembra līdz 31.decembrim, pamatojoties uz šo noteikumu 2. un 2.1 punktā minēto informāciju par bērnu un skolēnu skaitu un pedagogu mēneša darba algas likmju skaitu attiecīgā gada 27.maijā. Dotāciju periodam no kārtējā gada 1.janvāra līdz 31.augustam Izglītības un zinātnes ministrija vai nozares ministrija nosaka, pamatojoties uz šo noteikumu 2. un 2.1 punktā minēto informāciju par bērnu un skolēnu skaitu un pedagogu mēneša darba algas likmju skaitu attiecīgā gada 1.septembrī.”

3. Papildināt 10.punktu ar otro teikumu šādā redakcijā:

“Pedagogu darba samaksas noteikumos noteiktajām pedagogu profesionālās darbības kvalitātes piemaksām nepieciešamo dotāciju periodam no 2014.gada 1.septemba līdz 2015.gada 31.augustam Izglītības un zinātnes ministrija vai attiecīgā nozares ministrija nosaka, pamatojoties uz šo noteikumu 2.1punktā minēto informāciju par valsts finansēto pedagogu mēneša darba algas likmju skaitu 2014.gada 1.septembrī, ko izglītības iestādes ir iesniegušas Izglītības un zinātnes ministrijā vai attiecīgā nozares ministrijā līdz 2014.gada 30.novembrim.”

Ministru prezidente L.Straujuma

Izglītības un zinātnes ministre I.Druviete

Iesniedzējs:

Izglītības un zinātnes ministre I.Druviete

Vizē:

Valsts sekretāre S.Liepiņa

04.11.2014.

354

A.Trokša, 67047858

alise.troksa@izm.gov.lv